Ambrogio Lorenzetti

Ambrogio Lorenzetti eller Ambruogio Laurati (født omkring 1290 i Siena, død 17. juni 1348 i Siena) var en italiensk maler, virksom i Siena, formodentlig elev av Duccio.

 Liv og verk 
Hans eldste verk, den såkalte Madonnaen av Vico l’Abate er fra 1319, og det sannsynliggjør en fødselsdato i 1390-åreneChiara Frugoni: Pietro e Ambrogio Lorenzetti (italienisch), Scala, Cinisello Balsamo (Mailand), 1988, S. 36 Lorenzetti ble sikkert utdannet under innflytelse av Simone Martini, sammen med sin bror, Pietro Lorenzetti.

Sammen med broren utførte Lorenzetti et antall fresker med religiøse motiv, i hovedsak i Siena og Assisi. Det første beviset på timeglassets eksistens finnes i et av hans malerier, «Den gode styrelsen» (omkring 1338).

Lorenzetti forente sienaskolens maleri med den florentinske kunsten. Han oppnådde en fordypning av Giottos og Simone Martinis motiv og stil. Kjennetegnende for hans tidlige verker er klare og faste former og en ren og kraftig fargegjengivelse. Hans senere arbeider viser en romoppfatning som er nær en perspektivisk fremstilling.

I Palazzo Pubblico i Siena utførte Lorenzetti arbeider i Sala dei Nove samt fresker i loggiaen og i Sala del Mappamondo.

Likesom sin bror er det antatt at han døde som følge av svartedauden (en byllepest) som herjet i 1348.


 Utvalgte verk 
 «Madonna lactans» (omkring 1330)
 «Den gode styrelsen» (omkring 1338)
 «Tronende Madonna med barnet, engler og helgener» (omkring 1340)
 «Frembærelsen i tempelet» (1342)
 «Bebudelsen» (1344)

 Referanser 

 Eksterne lenker 


Kategori:Personer fra middelalderen
Kategori:Malere fra Toscana
Kategori:Personer fra Siena
Kategori:Fødsler i 1290-årene
Kategori:Dødsfall i 1348
Kategori:Fødselsår ukjent